SA groep toegang in Zimbabwe geweier | Maroela Media
Die land se Southern Eye-koerant het Maandag berig die groep is by die Harare Internasionale Lughawe toegang geweier nadat hulle van Johannesburg daar geland het. Volgens die koerant is daar nie 'n rede verskaf waarom die groep toegang geweier is nie.
Die groep se hoofsanger, Zolani Mahola, het tydens die 2010 Sokker-wêreldbekertoernooi internasionale roem verwerf toe sy die wêreldbekertemaliedtjie, Waka Waka (This Time for Africa), saam met die popster Shakira opgeneem het. Die liedjie volg onderaan die berig.
Freshly ground is in 2010 ook verbied om in Harare op te tree nadat hulle 'n liedjie, Chicken to Change, vrygestel het wat die gek skeer met die land se president, Robert Mugabe. Die liedjie versoek Mugabe om die "held te wees wat hy was" deur uit te tree as president. – SAPA